
Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine” broj: 12/03, 34/03 i 65/13), člana 25. i 34. Zakona o Ustanovama („Službeni list Republike Bosne i Hercegovine“ broj: 6/92, 8/93 i 13/94), člana 18. i 19. Odluke o osnivanju Javne ustanove „Kantonalni fond za pomoć u stambenom zbrinjavanju porodica šehida i poginulih boraca, ratnih vojnih invalida, demobilisanih boraca, prognanih osoba i socijalno ugroženih kategorija ( „Službeni glasnik Unsko-sanskog kantona“ broj 07/08, 5/13 i 4/15), odredbi Odluke Vlade Unsko – sanskog kantona o kriterijma za nominiranje/imenovanje članova Upravnog i Nadzornog odbora Javne ustanove „Kantonalni fond za pomoć u stambenom zbrinjavanju i zapošljavanju boračkih populacija, prognanih osoba i socijalno ugroženih kategorija“ („Službeni glasnik Unsko-sanskog kantona“ broj: 6/15 i 7/15), a u vezi sa Zaključkom Vlade Unsko-sanskog kantona broj: 03-02-44-1272/2026 od 15.9.2026. godine, Vlada Unsko-sanskog kantona 
					PONIŠTAVA  
Ponovni Javni oglas za izbor i imenovanje na pozicije predsjednika i članova Upravnog odbora i pozicije predsjednika i članova Nadzornog odbora Javne ustanove „Kantonalni fond za pomoć u stambenom zbrinjavanju i zapošljavanju boračkih populacija, prognanih osoba i socijalno ugroženih kategorija“ Bihać, objavljen na web portalu Vlade Unsko-sanskog kantona dana 27.3.2026.godine, u dnevnim novinama „Dnevni avaz“ dana 4.6.2026.godine i „Službenim novinama Federacije Bosne i Hercegovine“ broj: 42/26, zbog nedovoljnog broja zaprimljenih prijava i raspisuje
			              PONOVNI JAVNI OGLAS
ZA IZBOR I IMENOVANJE  NA POZICIJE  PREDSJEDNIKA I ČLANOVA  UPRAVNOG    I NADZORNOG ODBORA JAVNE USTANOVE  „KANTONALNI FOND ZA POMOĆ  U STAMBENOM  ZBRINJAVANJU I ZAPOŠLJAVANJU BORAČKIH POPULACIJA, PROGNANIH OSOBA I SOCIJALNO UGROŽENIH KATEGORIJA“ BIHAĆ.
I  Predmet 											Objavljuje se Ponovni Javni oglas za izbor i imenovanje predsjednika i članova Upravnog i Nadzornog odbora Javne ustanove „Kantonalni fond za pomoć u stambenom zbrinjavanju i zapošljavanju boračkih populacija, prognanih osoba i socijalno ugroženih kategorija“ (u daljnjem tekstu: Kantonalni fond).
a) Upravni odbor Kantonalnog fonda čini pet članova uključujući i predsjednika, i to:  
· jedan član - ispred porodica šehida, 	
· jedan član - ispred ratnih vojnih invalida,
· jedan član - ispred demobilisanih boraca, 
· jedan član - ispred osnivača,                   
· jedan član - ispred Kantonalnog fonda.
b) Nadzorni odbor Kantonalnog fonda čine tri člana uključujući i predsjednika, i to:   
· dva člana -  ispred osnivača, 	
· jedan član - iz reda stručnih zaposlenika Kantonalnog fonda. 
II Opis pozicija
a) Upravni odbor Kantonalnog fonda - Predsjednik Upravnog odbora saziva sjednice Upravnog odbora, predlaže dnevni red i predsjedava sjednicama, potpisuje odluke i druge akte donesene na sjednici Upravnog odbora, stara se o primjeni Pravila, drugih općih akata i Poslovnika o radu Upravnog odbora, stara se o pravovremenom izvršavanju programa rada Upravnog odbora, stara se o ostvarivanju saradnje Upravnog odbora Kantonalnog fonda sa zakonodavnim tijelom kantona Vladom Kantona, resornim ministarstvom i drugim organima i organizacijama, vrši i druge poslove određene Pravilima, Poslovnikom o radu Upravnog odbora, drugim propisima i općim aktima Kantonalnog fonda. 					Predsjednik i članovi Upravnog odbora donose Pravila Kantonalnog fonda i druga opća akta od značaja za organizaciju rada i poslovanja Kantonalog fonda, ostvarivanje prava, obaveza i odgovornosti iz radnih odnosa uz saglasnost Vlade Unsko-sanskog kantona, Pravilnik o radu, unutrašnjoj organizaciji i sistematizaciji radnih mjesta, plaćama i drugim naknadama zaposlenika Kantonalnog fonda uz saglasnost Vlade Unsko-sanskog kantona, imenuje i razrješava direktora Kantonalnog fonda uz saglasnost Vlade Kantona, donose planove i programe izgradnje i prodaje stanova na koje saglasnost daje Skupština Unsko-sanskog kantona, donosi godišnji plan i program rada, donosi Poslovnik o radu Upravnog odbora, prati realizaciju planova i program izgradnje i prodaje stanova, vrši kontrolu namjenskog i racionalnog korištenja sredstava Kantonalnog fonda, utvrđuje kriterije za usmjeravanje i raspoređivanje sredstava i dodjelu izgrađenih stanova, u drugostepenom postupku odlučuje o prigovorima korisnika usluga na rad Kantonalnog fonda i zaposlenika Kantonalnog fonda, predlaže Osnivaču promjene djelatnosti i statusne promjene Kantonalnog fonda, rješava sva pitanja odnosa sa Osnivačem, odlučuje o raspoređivanju sredstava Kantonalnog fonda, odgovara Osnivaču za rezultate rada Kantonalnog fonda, vrši i druge poslove u skladu sa zakonom, drugim propisima, pravilima ili drugim općim aktima Kantonalnog fonda. 										
b) Nadzorni odbor Kantonalnog fonda - analizira izvještaj o poslovanju Kantonalnog fonda, poslove u obavljanju nadzora nad upotrebom sredstava za rad, pregleda godišnji izvještaj o poslovanju i godišnji obračun, pregleda i provjerava urednost i zakonitost vođenja poslovnih knjiga, izvještava osnivača, upravni odbor i direktora o rezultatima nadzora.      
III Mandat i naknada za rad									Predsjednik i članovi Upravnog i Nadzornog odbora Kantonalnog fonda imenuju se na period od četiri godine uz mogućnost ponovnog izbora i imenovanja i imaju pravo na naknadu za svoj rad.
IV Svi kandidati za pozicije u Kantonalnom fondu, koji su predmet ovog Javnog oglasa  treba da ispunjavaju sljedeće uslove: 

a) Opći uslovi za imenovanje:	
- 	   da je stariji od 18 godina,
· da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od tri godine prije dana objavljivanja upražnjene pozicije,
· da se na njega ne odnosi član IX 1. Ustava Bosne i Hercegovine.   

b) Posebni uslovi za imenovanje: 
· da je državljanin Bosne i Hercegovine, 
· da ima visoku ili višu školsku spremu ili diploma visokog obrazovanja 180 ili 240 ECTS bodova,  
· da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima u Federaciji Bosne i Hercegovine,
· da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine, 
· da ne obavlja djelatnost konkurentnu djelatnosti Kantonalnom fondu,
· da mu nije odlukom suda zabranjeno obavljanje poslova na poziciji za koju se kandiduje, 
· da nije osuđivan za krivično djelo i privredni prestup/prekršaj nespojivo sa dužnošću u Kantonalnom fondu za koju se kandiduje, pet godina od dana pravosnažne presude isključujući vrijeme zatvorske kazne, 
· da nema privatni finansijski interes u javnoj ustanovi u kojoj se kandiduje,
· da se protiv njega ne vodi krivični postupak.

V Potrebni dokumenti:
      Uz prijavu na Javni oglas kandidati su dužni priložiti sljedeću dokumentaciju (original ili ovjerenu fotokopiju):
· kraću biografiju, adresu i kontakt telefon,
· izvod iz matične knjige rođenih,
· Uvjerenje o državljanstvu (ne starije od 6 mjeseci),
· izjavu kandidata da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od tri godine prije dana objavljivanja upražnjene pozicije (potpisanu i ovjerenu od strane nadležnog općinskog organa ili notara, ne stariju od dana objave ovog Javnog oglasa),
· izjavu kandidata da se na njega ne odnosi član IX 1. Ustava Bosne i Hercegovine (potpisanu i ovjerenu od strane nadležnog općinskog organa ili notara, ne stariju od dana objave ovog Javnog oglasa),   
· dokaz o školskoj spremi/diploma, 
· dokaz o radnom iskustvu, stručnom usavršavanju, 
· izjavu da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima u Federaciji Bosne i Hercegovine (potpisanu i ovjerenu od strane nadležnog općinskog organa ili notara, ne stariju od dana objave ovog Javnog oglasa),      
· izjavu kandidata da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine (potpisanu i ovjerenu od strane nadležnog općinskog organa ili notara, ne stariju od dana objave ovog Javnog oglasa),
· izjavu da ne obavlja djelatnost konkurentnu djelatnosti Kantonalnom fondu (potpisanu i ovjerenu od strane nadležnog općinskog organa ili notara, ne stariju od dana objave ovog Javnog oglasa),
· Uvjerenje da mu nije odlukom suda izrečena zaštitna mjera zabrane obavljanja djelatnosti/poslova na poziciji za koju se kandiduje, 
· Uvjerenje da nije osuđivan za krivično djelo nespojivo sa dužnošću u Kantonalnom fondu za koju se kandiduje, pet godina od dana pravosnažnosti presude isključujući vrijeme zatvorske kazne (uvjerenje Ministarstva unutrašnjih poslova),
· Uvjerenje da nije osuđivan za privredni prestup/prekršaj nespojiv sa dužnošću u Kantonalnom fondu za koju se kandiduje, pet godina od dana pravosnažnosti presude isključujući vrijeme zatvorske kazne (uvjerenje nadležnog suda), 
· izjavu da nema privatni finansijski interes u javnog ustanovi u kojoj se kandiduje (potpisanu i ovjerenu od strane nadležnog općinskog organa ili notara, ne stariju od dana objave ovog Javnog oglasa),   
· Uvjerenje da se protiv njega ne vodi krivični postupak, od strane nadležnog suda, 
· Uvjerenje/dokaz da je kandidat ispred porodica šehida/poginulog borca, ispred ratnih vojnih invalida, ispred demobilisanih boraca, ispred osnivača, ispred Kantonalnog fonda. 											
VI Ostale napomene 											Svi kandidati koji budu ispunjavali opće i posebne uslove, odnosno budu ušli u uži izbor bit će pozvani na intervju. Uz poziv za intervju, kandidati će dobiti obrazce u kojem će iznijeti bilo koje pitanje koje bi moglo dovesti do sukoba interesa u slučaju da dođe do konačnog imenovanja (obrazac o sukobu interesa), odnosno da navedu rukovodioca koji može dati preporuke i informacije o tom kandidatu (obrazac o preporukama).				Prilikom intervjua komisija može tražiti podatke od neposrednih ranijih rukovodilaca, preporuke o kandidatima. 									Prilikom izbora uzet će se u obzir stručno znanje iz djelatnosti Kantonalnog fonda, rezultati ostvareni u dosadašnjem radu i stručno usavršavanje, sposobnost upravljanja finansijskim sredstvima i ljudskim resursima, sklonost prema timskom radu, komunikacijske i organizacijske sposobnosti, kao i značajno radno iskustvo na poslovima rukovodećih državnih službenika. 											Nakon intervjua Komisija za izbor će putem pismene preporuke predložiti rang listu sa najboljim kandidatima Vladi Unsko-sanskog kantona na daljnje postupanje. 			Konačno imenovanje će se objaviti u „Službenom glasniku Unsko – sanskog kantona“.	Lični podaci o podnosiocima prijava su tajni i isti će se prikupljati i obrađivati samo u skladu sa Zakonom o zaštiti ličnih podatka Bosne i Hercegovine („Službene novine Bosne i Hercegovine“ broj: 12/25). 
Javni oglas ostaje otvoren 15 dana od dana objavljivanja u „Službenim novinama Federacije Bosne i Hercegovine“, a objavit će se i u dnevnim novinama i web stranici Vlade Unsko- sanskog kantona. 

Prijave sa svim traženim dokumentima se dostavljaju, u zatvorenoj koverti, lično ili putem pošte preporučeno na sljedeću adresu: 

                                      Vlada Unsko-sanskog kantona
	Komisiji za izbor i imenovanje iz nadležnosti Vlade Unsko-sanskog kantona
                                          Ul. Alije Đerzeleza br. 6 
                                                   77000 Bihać

(Sa naznakom:  Prijava na Javni oglas za izbor i imenovanje predsjednika i članova Upravnog i Nadzornog odbora Javne ustanove „Kantonalni fond za pomoć u stambenom zbrinjavanju i zapošljavanju boračkih populacija, prognanih osoba i socijalno ugroženih kategorija - NE OTVARAJ”)

U prijavi kandidati su dužni označiti za koju se poziciju kandiduju. 
Nepravovremene i nepotpune prijave neće biti uzete u razmatranje.     


